**ՀԻՄՆԱՎՈՐՈՒՄ**

Հիմք ընդունելով թիվ 34 ընտրատարածքային ընտրական հանձնաժողովի արձանագրությունները, «Տեղական ինքնակառավարման մասին» ՀՀ օրենքի և Սիսիան համայնքի ավագանու կանոնակարգի պահանջները, ինչպես նաև համայնքի ավագանու գործունեության արդյունավետ կազմակերպման, օրենսդրությամբ սահմանված լիազորությունների պատշաճ իրականացման, համայնքային կյանքի տարբեր ոլորտների խնդիրների համակարգված ուսումնասիրության և դրանց լուծման նպատակով հիմնավոր առաջարկներ մշակելու անհրաժեշտությունից ելնելով նպատակահարմար է նոր խմբագրությամբ շարադրել Հայաստանի Հանրապետության Սյունիքի մարզի Սիսիան համայնքի ավագանու մշտական հանձնաժողովներ ստեղծելու և դրանց անհատական կազմը հաստատելու մասին» թիվ 09-Ա որոշումը։ Մշտական հանձնաժողովների կազմերի համալրումը կնպաստի ավագանու աշխատանքի թափանցիկության բարձրացմանը, որոշումների կայացման որակի բարելավմանը, համայնքային զարգացման առաջնահերթությունների ճշգրտմանը և քաղաքացիների շահերի առավել ամբողջական ներկայացմանը:

Աշխատակազմի գլխավոր մասնագետ Ս. Սահակյան

ՏԵՂԵԿԱՆՔ

Սիսիան համայնքի ավագանու որոշման նախագծի ընդունմամբ համայնքային բյուջեի ծախսային և եկամտային մասերում փոփոխություններ չեն կատարվի:

Աշխատակազմի գլխավոր մասնագետ Ս. Սահակյան